[{"text_idx": "#000001", "text": "\u0110o\u0323\u0302i ngu\u0303 cu\u0309a chu\u0301ng to\u0302i"}, {"text_idx": "#000002", "text": "Su\u031b\u0323 kie\u0323\u0302n sa\u0306\u0301p die\u0302\u0303n ra"}, {"text_idx": "#000003", "text": "Revenis la tempo por kandidatig\u0302i kiel Komitatano B de TEJO por la mandato 2018-2020. La elektotoj oficos g\u0302is majo 2020. Komitatanoj B reprezentas individuajn membrojn de nia organizo en la supera instanco de TEJO: la Komitato."}, {"text_idx": "#000004", "text": "C\u0302iu individua membro de TEJO rajtas elekti sian reprezentanton en la TEJO-Komitato kaj c\u0302iu individua membro de TEJO rajtas ankau\u0306 kandidatig\u0302i kiel Komitatano B kaj tiel rekte kundecidi en la Komitato pri gravaj okazaj\u0302oj en la organizo. C\u0302i-foje oni rajtas elekti maksimume tri Komitatanojn B, kiuj aldonig\u0302os al la du jam elektitaj kandidatoj dum 2018, do unu por c\u0302iu komencita cento da individuaj membroj."}, {"text_idx": "#000005", "text": "Por partopreni la Komitaton estas bonvenaj aktivuloj de Landaj Sekcioj au\u0306 lokaj grupoj, kiuj per sia laboro pretas kontribui al la funkciado kaj evoluo de la organizo. Por ke via kandidatig\u0302o estu valida, bonvolu sendi, retpos\u0302te au\u0306 paperpos\u0302te, al la Centra Oficejo kaj al la G\u0302enerala Sekretario de TEJO, la jenajn informojn:"}, {"text_idx": "#000006", "text": "personajn datumojn (nomon, naskig\u0302daton, retan kaj pos\u0302tan adresojn, telefonnumeron)biografieton kaj priskribon de viaj movadaj celoj (kiuj kune ampleksas maksimume 100 vortojn)subtenleterojn au\u0306 subtenajn subskribojn de minimume kvin individuaj membroj de TEJO en 2018 el minimume du landoj"}]